b'\n_START_ARTICLE_\nUmetni\xc5\xa1ka keramika\n_START_PARAGRAPH_\nV umetnostni zgodovini keramika in umetni\xc5\xa1ka keramika pomeni umetni\xc5\xa1ke predmete: kot so figure, plo\xc5\xa1\xc4\x8dice in namizni pribor izdelan iz gline in drugih surovin v procesu lon\xc4\x8darstva. Nekateri kerami\xc4\x8dni izdelki sodijo v likovno umetnost, drugi pa so dekorativni, industrijski ali predmeti uporabne umetnosti ali artefakti v arheologiji. Izdelani so lahko od posameznika ali v tovarni, v kateri skupina ljudi na\xc4\x8drtuje, izdela in okrasi posodo. Okrasna keramika se v\xc4\x8dasih imenuje "umetnost lon\xc4\x8darstva\xc2\xab. _NEWLINE_Beseda "keramika" izhaja iz gr\xc5\xa1ke keramicos (\xce\xba\xce\xb5\xcf\x81\xce\xb1\xce\xbc\xce\xb9\xce\xba\xce\xbf\xcf\x82), kar pomeni "lon\xc4\x8darstvo", in prihaja iz keramos (\xce\xba\xce\xb5\xcf\x81\xce\xb1\xce\xbc\xce\xbf\xcf\x82) - lon\xc4\x8darska glina.  Ve\xc4\x8dina tradicionalnih kerami\xc4\x8dnih izdelkov je bila narejena iz gline (ali gline me\xc5\xa1ane z drugimi materiali), oblikovana in toplotno obdelana, posoda in okrasna keramika pa na splo\xc5\xa1no narejena na enak na\xc4\x8din. V sodobni kerami\xc4\x8dni in\xc5\xbeenirski uporabi, je keramika umetnost in znanost izdelave predmetov iz anorganskih, nekovinskih materialov z delovanjem toplote. Izklju\xc4\x8duje steklo in mozaik iz steklenih kock._NEWLINE_Zgodovina umetni\xc5\xa1ke keramike je dolga pri skoraj vseh razvitih kulturah in \xc4\x8desto so kerami\xc4\x8dni predmeti umetni\xc5\xa1ki dokazi izginulih kultur. Kulture, ki posebej opozarjajo s keramiko so kitajska, kretska, gr\xc5\xa1ka, perzijska, majevska, japonska in korejska kultura, kot tudi moderne zahodne kulture._NEWLINE_Elementi umetni\xc5\xa1ke keramike, na kateri so bile razli\xc4\x8dne stopnje poudarkov ob razli\xc4\x8dnih \xc4\x8dasih so: oblika predmeta, njegova dekoracija s poslikavo, vrezovanjem in drugimi metodami in glaziranje.\n_START_SECTION_\nPrazgodovinska keramika\n_START_PARAGRAPH_\nZgodnja posoda je bila narejena po metodi "spirale", po kateri se je svaljek gline v dolgem nizu navijal in ustvaril obliko, ki se je kasneje zgladila. Lon\xc4\x8darsko vreteno, ki so ga verjetno izumili v Mezopotamiji v 4. tiso\xc4\x8dletju pred na\xc5\xa1im \xc5\xa1tetjem, se je raz\xc5\xa1irilo po skoraj vsej Evraziji in velikem delu Afrike, ostalo pa neznano v Novem svetu do prihoda Evropejcev. Dekoracija gline z vrezovanjem in poslikavo je bila zelo raz\xc5\xa1irjena, najprej z geometrijskimi vzorci, \xc5\xbee zelo zgodaj pa so bili vklju\xc4\x8deni figuralni motivi._NEWLINE_Kako pomembno je lon\xc4\x8darstvo v arheologiji prazgodovinskih kultur, ka\xc5\xbeejo mnogi znani primeri, ki se razlikujejo po njihovih zna\xc4\x8dilnostih, \xc4\x8desto zelo fine keramike, kot so: Kultura linearne trakaste keramike, Kultura zvon\xc4\x8dastih \xc4\x8da\xc5\xa1, Kultura kroglastih amfor, Kultura vrvi\xc4\x8daste keramike in Kultura lijakastih \xc4\x8da\xc5\xa1, \xc4\x8de vzamemo le primere iz neolitika v Evropi (pribli\xc5\xbeno 7000-1800 pr. n. \xc5\xa1t.)._NEWLINE_Umetni\xc5\xa1ka keramika je generirala mnogo slogov iz lastne tradicije, vendar \xc4\x8desto tesno povezana s sodobnim kiparstvom in kovinami. Mnogokrat v zgodovini slogov so iz bolj presti\xc5\xbenih in dragih umetnin iz kovine kopirali v keramiki. To je mogo\xc4\x8de videti v zgodnji kitajski keramiki, tako lon\xc4\x8denini kakor v kerami\xc4\x8dnih izdelkih iz \xc4\x8dasa dinastije \xc5\xa0ang (1523 do 1027 pr. n. \xc5\xa1t), v anti\xc4\x8dnem Rimu, v iranskem lon\xc4\x8darstvu in rokoko evropskem slogu, so kopirali sodobne oblike srebrnine. Skupna besedna raba za kerami\xc4\x8dne izdelke je "posoda" - kot so sklede, vaze in amfore, kakor tudi druga namizna posoda, pogosto pa tudi za figurice.\n_START_SECTION_\nKeramika kot stenska dekoracija\n_START_PARAGRAPH_\nNajzgodnej\xc5\xa1i dokaz glazirane opeke je odkritje glazirane opeke v Elamitskem templju v Chogha Zanbil, datiran v 13. stoletje pred na\xc5\xa1im \xc5\xa1tetjem. Glazirana in barvna opeka se je uporabljala za nizke reliefe v anti\xc4\x8dni Mezopotamiji, najslavnej\xc5\xa1a so I\xc5\xa1tarina vrata iz Babilona (okoli 575 pr. n. \xc5\xa1t.), zdaj delno rekonstruirana v Berlinu. Mezopotamski obrtniki so znanje prinesli iz pala\xc4\x8d perzijskega imperija, kot je Perzepolis. Tradicija se je nadaljevala in po islamskem osvajanju PerzijaPerzije je obarvana in poslikana glazirana opeka ali plo\xc5\xa1\xc4\x8dica postala  pomemben element v Perzijski arhitekturi in se od tam raz\xc5\xa1irila na ve\xc4\x8dji del islamskega sveta. Znano je predvsem \xc4\xb0znik lon\xc4\x8darstvo Tur\xc4\x8dije, v okviru otomanskega cesarstva v 16. in 17. stoletja._NEWLINE_Uporaba tehnologije metaliziranih plo\xc5\xa1\xc4\x8dic je eden najlep\xc5\xa1ih primerov uporabe srednjeve\xc5\xa1ke islamske keramike. Kot stenski okras je viden v mo\xc5\xa1eji v Uqbi, znani kot Velika mo\xc5\xa1eja v Kairouan (v Tuniziji). Zgornji del mihraba stene krasijo ve\xc4\x8dbarvne in enobarvne metalizirane plo\xc5\xa1\xc4\x8dice  (862-863), plo\xc5\xa1\xc4\x8dice so bile verjetno uvo\xc5\xbeene iz Mezopotamije. _NEWLINE_Prenesene preko islamske \xc5\xa0panije, so se v \xc5\xa0paniji in \xc5\xa1e posebej na Portugalskem, razvile nove tradicije azulejo, ki jih v baroku proizvajajo kot izredno velike poslikane prizore na plo\xc5\xa1\xc4\x8dicah, obi\xc4\x8dajno v modri in beli barvi. Delftware plo\xc5\xa1\xc4\x8dice, zna\xc4\x8dilne poslikane precej majhne plo\xc5\xa1\xc4\x8dice, vseprisotne na Nizozemskem, so veliko izva\xc5\xbeali v severno Evropo od 16. stoletja naprej. Mnogo kraljevskih pala\xc4\x8d iz 18. stoletja je imelo stene sob v celoti pokrite s porcelanom. Ohranjeni primeri so v Capodimonte, Neapelj, kraljevi pala\xc4\x8di v Madridu in bli\xc5\xbenji kraljevi pala\xc4\x8di Aranjuez.  Izdelane lon\xc4\x8dene pe\xc4\x8di so bile zna\xc4\x8dilnost sob pri srednjem in vi\xc5\xa1jih slojih prebivalstva v severni Evropi od 17. do 19. stoletja._NEWLINE_Obstaja ve\xc4\x8d drugih vrst tradicionalnih plo\xc5\xa1\xc4\x8dic, ki niso nastale v proizvodnji, na primer majhne, skoraj mozai\xc4\x8dne, svetlo obarvane zellij plo\xc5\xa1\xc4\x8dice v Maroku. Z izjemami, kot je primer Porcelanska pagoda v Nanjingu, plo\xc5\xa1\xc4\x8dice ali glazirane opeke ne poznajo v vzhodnoazijski keramiki.\n_START_SECTION_\nVzhodna Azija\n_START_PARAGRAPH_\n\xc4\x8ceprav lon\xc4\x8dene figurice najdemo \xc5\xbee v prej\xc5\xa1njih obdobjih v Evropi, najstarej\xc5\xa1e lon\xc4\x8darske posode prihajajo iz vzhodne Azije, z najdbami na Kitajskem in Japonskem, nato pa \xc5\xa1e zdru\xc5\xbeene s kopnim mostom in nekaj, kar je zdaj ruski Daljni vzhod , kjer so najdbe stare med 20.000 in 10.000 pred na\xc5\xa1im \xc5\xa1tetjem, \xc4\x8deprav so bile posode enostavni uporabni predmeti. Jama Xianrendong v provinci Jiangxi vsebuje fragmente lon\xc4\x8darstva, ki segajo do 20.000 let nazaj.\n_START_SECTION_\nKambod\xc5\xbea\n_START_PARAGRAPH_\nNedavna arheolo\xc5\xa1ka izkopavanja na Angkor Borei (na jugu Kambod\xc5\xbee) so prinesla \xc5\xa1tevilno keramiko, od katere nekateri predmeti verjetno segajo v prazgodovino. Ve\xc4\x8dina posod pa datira v pred-angkorsko obdobje in predstavljajo predvsem ro\xc5\xbenate glinene posode, ki so bile bodisi ro\xc4\x8dno izdelane ali na vretenu, nato pa okra\xc5\xa1ene z vrezanimi vzorci._NEWLINE_Glazirani izdelki se prvi\xc4\x8d pojavijo v arheolo\xc5\xa1kem zapisu ob koncu 9. stoletja v templju skupine Roluos v regiji Angkor, kjer so na\xc5\xa1li zeleno glazirane drobce posode.Rjava glazura je postala priljubljen v za\xc4\x8detku 11. stoletja in takih je v izobilju na kambo\xc5\xa1kih lokacijah na severovzhodnem Tajskem. Okra\xc5\xa1evanje lon\xc4\x8denine z \xc5\xbeivalskimi oblikami je bil priljubljen slog od 11. do 13. stoletja. Arheolo\xc5\xa1ka izkopavanja v regiji Angkor so pokazala, da se je proti koncu Angkor obdobja proizvodnja avtohtone keramike zmanj\xc5\xa1ala, medtem ko se je dramati\xc4\x8dno pove\xc4\x8dal uvoz kitajske keramike._NEWLINE_Neposredno dokazilo o oblikah posod zagotavljajo prizori upodobljeni na bas-reliefih na kambo\xc5\xa1kih templjih, ki ponujajo tudi vpogled v doma\xc4\x8do in ritualno uporabo izdelkov.\xc5\xa0iroka paleta uporabnih oblik ka\xc5\xbee, da so Kmeri uporabljali keramiko v vsakdanjem \xc5\xbeivljenju za kuhanje, konzerviranje hrane, no\xc5\xa1enje in shranjevanje teko\xc4\x8din, kot za shranjevanje zdravilnih zeli\xc5\xa1\xc4\x8d, parfumov in kozmetike.\n_START_SECTION_\nZgodnje figurine\n_START_PARAGRAPH_\nNajstarej\xc5\xa1i znani kerami\xc4\x8dni predmeti so Gravetenske figurice iz obdobja paleolitika, ki so jih odkrili v Doln\xc3\xad V\xc4\x9bstonice v sodobni \xc4\x8ce\xc5\xa1ki. Venera iz Doln\xc3\xad V\xc4\x9bstonice (V\xc4\x9bstonick\xc3\xa1 Venu\xc5\xa1e v \xc4\x8de\xc5\xa1\xc4\x8dini) je kipec gole \xc5\xbeenske iz let med 29.000 in 25.000 pred na\xc5\xa1im \xc5\xa1tetjem.  Bila je oblikovana in nato \xc5\xbegana iz me\xc5\xa1anica gline in kosti v prahu.  Podobne predmete v razli\xc4\x8dnih medijih so na\xc5\xa1li \xc5\xa1irom po Evropi in Aziji in so datirani v zgornji paleolitik ter imenovane Venere. Strokovnjaki se \xc5\xa1e niso zedinili, kaj je bil njihov namen ali kulturni pomen.\n_START_SECTION_\nStarodavni Mediteran\n_START_PARAGRAPH_\nGlazirana egip\xc4\x8danska keramika sega v tretje tiso\xc4\x8dletje pred na\xc5\xa1im \xc5\xa1tetjem, poslikano vendar neglazirano lon\xc4\x8denino so razvili \xc5\xa1e prej v kulturi Naqada. Keramika je postala prefinjena in se je proizvajala v velikem obsegu s pomo\xc4\x8djo kalupov, kot tudi z modeliranjem in kasneje tudi z vretenom. Razvili so ve\xc4\x8d metod za glaziranje, barve pa so ostale v veliki meri omejene na obmo\xc4\x8dju v modro-zelenega spektra._NEWLINE_Na gr\xc5\xa1kem otoku Santorini so nekateri zgodnje najdbe ustvarili Minojci v tretjem tiso\xc4\x8dletju pred na\xc5\xa1im \xc5\xa1tetjem, z originalnim virom v Akrotiri iz \xc4\x8detrtega tiso\xc4\x8dletja pred na\xc5\xa1im \xc5\xa1tetjem.  Izkopavanja se nadaljujejo na glavnem arheolo\xc5\xa1kem najdi\xc5\xa1\xc4\x8du Akrotiri. Nekateri izmed izkopanih domov vsebujejo ogromno kerami\xc4\x8dnih posod za shranjevanje, znanih kot pithoi._NEWLINE_Starogr\xc5\xa1ka in etru\xc5\xa1\xc4\x8danska keramika je znana po svoji figurativni poslikavi, \xc5\xa1e posebej v \xc4\x8drno-figuralnem in rde\xc4\x8de-figuralnem slogu. Oblikovane gr\xc5\xa1ke terakota figurice, \xc5\xa1e posebej tiste iz Tanagra, so bile majhne figure, ki so imele najprej verski pomen kasneje pa tudi mnogo vsakdanjih \xc5\xbeanrskih likov, ki so se o\xc4\x8ditno uporabljale zgolj za dekoracijo._NEWLINE_Starorimska keramika, kot posoda Samian, je le redko fina. V veliki meri so kopirali oblike iz kovinskih, proizvedene so bile v ogromnih koli\xc4\x8dinah, najdemo jo po vsej Evropi in na Bli\xc5\xbenjem vzhodu pa tudi drugod. Monte Testaccio je kup odpadkov v Rimu, ki je skoraj v celoti iz razbitih amfor, ki so se uporabljale za prevoz in skladi\xc5\xa1\xc4\x8denje teko\xc4\x8din in drugih izdelkov. Nekaj posod velikega umetni\xc5\xa1kega pomena je ohranjeno, obstaja pa zelo veliko majhnih figur, ki so pogosto vklju\xc4\x8dene v oljenke ali podobne predmete in predstavljajo verske ali eroti\xc4\x8dne teme (ali obe skupaj - rimska posebnost). Rimljani na splo\xc5\xa1no niso zapustili grobnih pridatkov, kar je najbolj\xc5\xa1i vir anti\xc4\x8dne keramike. Zdi se, da niso imeli veliko razko\xc5\xa1ne keramike, za razliko od rimskega stekla, ki ga je elita uporabljala z zlatim ali srebrnim priborom. Dra\xc5\xbeje lon\xc4\x8darstvo je bilo najve\xc4\x8dkrat uporabljeno za reliefno dekoracijo, pogosto ulito, namesto barvano. Predvsem v vzhodnem cesarstvu, se je nadaljevala lokalna tradicija, s prevzemanjem rimskih slogov v razli\xc4\x8dnem obsegu.\n_START_SECTION_\nPorcelan\n_START_PARAGRAPH_\nDo 16. stoletja so se v Evropo uva\xc5\xbeale le majhne koli\xc4\x8dine dragega kitajskega porcelana. Od 16. stoletja dalje je bilo zato ve\xc4\x8d poskusov posnemanja, vklju\xc4\x8dno z mehko pasto in Medici porcelanom, ki so ga proizvajali v Firencah. Nobena ni bila uspe\xc5\xa1na, dokler ni bil izdelan recept za trdo porcelansko pasto, oblikovan v tovarni Meissen v Dresdnu leta 1710. V nekaj letih so tovarne porcelana vzniknile v Nymphenburgu na Bavarskem (1754) in Capodimonte v Neaplju (1743) in mnogih drugih krajih, pogosto jih je financiral lokalni vladar._NEWLINE_Porcelan iz mehke paste je bil narejen v Rouenu v 1680-tih, prva pomembna proizvodnja pa je bila v St. Cloud, patent je bil podeljen leta 1702. Duc de Bourbon je postavil tovarno Chantilly porcelan leta 1730. Nadalje je bila odprta tovarna v Mennecy, tovarno Vincennes so ustanovili  delavci iz Chantilly leta 1740, in se preselili v ve\xc4\x8dje prostore v S\xc3\xa8vres v 1756.  Slednja je imela vodilni polo\xc5\xbeaj v Evropi v drugi polovici 18. stoletja.  Prva tovarna v Angliji je znana leta 1742, o\xc4\x8ditno temelje\xc4\x8da na postopku iz Saint-Cloud. Leta 1749 je bil podeljen prvi patent bone china, ki ga je nato izpopolnil Josiah Spode. Glavni oblikovalci angle\xc5\xa1kega porcelana v 18. stoletju so bile tovarne v Chelsea, Bow, St James, Bristol, Derby in Lowestoft._NEWLINE_Porcelan je bil idealen za energi\xc4\x8dne rokoko krivulje. Izdelki iz teh prvih desetletij evropskega porcelana so na najbolj cenjeni in dragi. Meissenova oblikovalca Johann Joachim Kaendler in Franz Anton Bustelli iz Nymphenburga sta verjetno najbolj\xc5\xa1a umetnika kerami\xc4\x8darja v tem obdobju. Kot pri drugih vodilnih modelarjih, sta bila usposobljena kot kiparja in izdelovalca modelov, iz katerih so nato nastajali porcelanski izdelki._NEWLINE_Do konca 18. stoletja so lastniki tovarn porcelana postali uspe\xc5\xa1en srednji razred Evrope. Tovarne so nastale v ve\xc4\x8dini dr\xc5\xbeav, od katerih mnoge delujejo \xc5\xa1e danes. Tako kot pribor, je zgodnje evropski porcelan o\xc5\xbeivil okus za dekorativne figure ljudi in \xc5\xbeivali, ki so bile prav tako zna\xc4\x8dilnost \xc5\xa1tevilnih starodavnih kultur, pogosto kot grobni pridatki. Ti so se \xc5\xa1e vedno proizvajali na Kitajskem, od katerih so se mnogi zna\xc5\xa1li v Evropi. Evropske figure so bile skoraj popolnoma sekularne in kmalu svetlo in briljantno pobarvane, pogosto v skupinah z mo\xc4\x8dnim pripovednim poudarkom.\n_START_SECTION_\nWedgwood in keramika severnega Staffordshira\n_START_PARAGRAPH_\nJosiah Wedgwood je zaslu\xc5\xbeen za industrializacijo izdelave keramike v severnem Staffordshiru. Njegovo delo je bilo zelo visoke kakovosti. Bil je izjemno zainteresiran za znanstvene dose\xc5\xbeke svojega \xc4\x8dasa, njegov pristop in metode so predstavljale revolucijo v kakovosti lon\xc4\x8darstva. Njegove edinstvene glazure so se razlikovale od vseh drugih na trgu. Njegova mat povr\xc5\xa1ina jasperware v dveh barvah je bila zelo primerna za neoklasicizem konca stoletja, ki je posnemal u\xc4\x8dinke starorimskih rezljanih gem in kamej kot je Gemma Augustea, ali steklena kameja na Portland vazi, od katerih je Wedgwood izdeloval kopije._NEWLINE_Prav tako je zaslu\xc5\xbeen za izpopolnjevanje metode tiskanja, ki se je najprej razvila v Angliji okoli leta 1750. Do konca stoletja je v veliki meri nadomestil ro\xc4\x8dno slikanje zapletenih modelov in velika ve\xc4\x8dina okra\xc5\xa1ene lon\xc4\x8denine na svetu uporablja razli\xc4\x8dice te tehnike \xc5\xa1e danes.\n_START_SECTION_\nMehi\xc5\xa1ka keramika\n_START_PARAGRAPH_\nMehi\xc5\xa1ka keramika ima starodavno tradicijo. Predkolumbovski lon\xc4\x8darji so izdelovali svoje izdelke s stiskanjem, navijanjem ali z metodo kladiva in nakovala in namesto glazirali so svoje lonce \xc5\xbegali._NEWLINE_Mexican ceramics are an ancient tradition. Precolumbian potters built up their wares with pinching, coiling, or hammer-an-anvil methods and, instead of using glaze, burnished their pots.\n_START_SECTION_\nUmetni\xc5\xa1ka keramika v ZDA\n_START_PARAGRAPH_\nV Zdru\xc5\xbeenih dr\xc5\xbeavah Amerike obstaja mo\xc4\x8dna tradicija studio umetnikov, ki delajo v keramiki. Rast se je za\xc4\x8dela 1960 in se nadaljuje do dana\xc5\xa1njih dni. Mnogi muzeji imajo v svojih stalnih zbirkah kose likovne umetnosti, obrti in sodobne umetnosti._NEWLINE_Beatrice Wood je bila ameri\xc5\xa1ka umetnica, ki je imela studio keramike v Ojai v Kaliforniji. Razvila je edinstveno obliko luster-glazuro tehnike in je delovalo od leta 1930 do leta 1998, ko je umrla stara 105 let. Robert Arneson je ustvarili ve\xc4\x8dje kiparsko delo v abstraktnem reprezentan\xc4\x8dnem slogu. Na mnogih \xc5\xa1olah, univerzah in likovnih in\xc5\xa1titutih v Zdru\xc5\xbeenih dr\xc5\xbeavah Amerike obstajajo oddelki za umetni\xc5\xa1ko keramiko.\n_START_SECTION_\nPodsaharska Afrika\n_START_PARAGRAPH_\nLon\xc4\x8darstvo v podsaharski Afriki se tradicionalno izvaja s tehniko navijanja in \xc5\xbeganja na nizki temperaturi. Figurine starodavne Nok kulture, katerih funkcija je \xc5\xa1e vedno nejasna, so zgled kakovostnega figuralnega dela, ki ga najdemo v \xc5\xa1tevilnih kulturah, kot je na primer kraljestvo Benin (ju\xc5\xbena regija Nigerije)._NEWLINE_Ladi Kwali, nigerijski lon\xc4\x8dar, ki je delal v tradiciji Gwari ljudstva, ima velike lonce okra\xc5\xa1ene z zarezanimi vzorci. Njegovo delo je zanimiv hibrid tradicionalno afri\xc5\xa1kega z zahodnim lon\xc4\x8darstvom. Magdalena Odundo je v Keniji rojena britanska studio kerami\xc4\x8darka, ki izdeluje ro\xc4\x8dno in polirano keramika.'